**Yun Bo-seon** (hangul: 윤보선; hanja: 尹潽善; født 26. august 1897 i Asan, Sør-Chungcheong, Sør-Korea, død 18. juli 1990) var sørkoreansk president fra 13. august 1960 til 22. mars 1962. Han gikk av etter generalmajor Park Chung-hees militærkupp.

Liv og virke
------------

### Bakgrunn

Yun Bo-seon var sønn av Yun Chiso (윤치소, 1871–1944) og hans hustru Yi Beomsuk (이범숙, 1876–1969). Han studerte ved universitetet i Edinburgh, og avsluttet der med en Master of Arts i 1930 før han vendte tilbake til Korea i 1932. 

### Politiker

Etter annen verdenskrig og Koreas uavhengighet fra Japan i 1945 begynte han innen politikken; Sør-Koreas første president, Syngman Rhee, var hans mentor. I 1947 ble Yun sekretær til den koreanske stabssjef. I 1948 utnevnte Rhee ham til borgermester for Seoul. Året etter ble han handels- og industriminister, men kom etterhvert i gradvis økende grad i opposisjon mot den stadig mer autokratisk regjerende Rhee. Yun ble til slutt president for det koreanske Røde Kors, før han i 1954 ble valgt inn i Parlamentet. 

Året etter var han med på å grunnlegge det opposisjonelle Demokratiske parti.

Etter at Syngman Rhee ble styrtet av et pro-demokratisk studentopprør, ble Yun den 13. august 1960 valgt til landets president. Som en reaksjon mot de autoritære eksesser under Rhees styre gikk Sør-Korea over til et parlamentarisk system. Yun Bo-seon var dermed egentlig en gallionsfigur, uten vesentlig myndighetskraft. Og hans regjering slet med konflikter internt i Det demokratiske parti. 

I 1961 foretok generalmajor Park Chung-hee et militærkupp (16. mai-kuppet). Etter kuppet forble Yun på sin post - dette skulle styrke det nye regimes legitimitet. Men Yun trådte til slutt tilbake den 22. mars 1962. 

Han var motstander av Parks autoritære regjeringsstil, var anfører for den politiske opposisjon mot ham, og stilte som presidentkandidat i 1963 og 1967, uten å lykkes. Første gang tapte han med 45,1 % av stemmene mot 46,65 %, og i 1967 med 40,93 % av srtemmene mot 51,44 % .

Han ble ilagt en rekke straffer for regjeringsfiendlig virksomhet, og trakk seg - da 83 år gammel - tilbake fra politikken i 1980. Han viet seg så til kulturelle aktiviteter. 

Han døde i 1990 på grunn av diabetes og høyt blodtrykk.

Referanser
----------

1. ↑  *The Japan-Korea Normalization Process and Korean Anti-Americanism*.
2. ↑

Eksterne lenker
---------------

* Cheongwadae profil

| * v
* d
* r
Seouls borgermestre |
| --- |
| Utnevnte (1946–1995) | 
* Kim H.
* Yun B.
* Lee K.
* Kim T.
* Goh C.
* Heo J.
* Im H.
* Chang K.
* Kim S. *(valgt)*
* Yoon T.
* Yun C.
* Kim H.
* Yang T.
* Kuh C.
* Ching S.
* Park Y.
* Kim S.
* Yom P.
* Kim Y.
* Goh K.
* Park S.
* Lee H.
* Lee S.
* Kim S.
* Lee W.
* Woo M.
* Choi P.

 |
| Folkevalgte etter 1995 | 
* Cho S.
* Kang D.
* Goh K.
* Lee M.
* Oh S.

 |
| Sittende | 
* Park W.

 |

| * v
* d
* r
Sør-Koreas presidenter |
| --- |
| 
* Syngman Rhee (1948–1960)
* Heo Jeong (1960; fungerende)
* Yun Bo-seon (1960–1962)
* Park Chung-hee (1963–1979)
* Choi Kyu-hah (1979–1980)
* Chun Doo-hwan (1980–1988)
* Roh Tae-woo (1988–1993)
* Kim Young-sam (1993–1998)
* Kim Dae-jung (1998–2003)
* Roh Moo-hyun (2003–2004)
* Goh Kun (2004; fungerende)
* Roh Moo-hyun (2004–2008)
* Lee Myung-bak (2008–2013)
* Park Geun-hye (2013–2017)
* *Hwang Kyo-ahn* (2017; fungerende)
* Moon Jae-in (2017–2022)
* Yoon Suk-yeol (2022–)

 | Presidentens segl |
| Kategori:Sørkoreanske presidenter |

Portal: Korea

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI **·** SUDOC **·** Munzinger (iba)
 |